
Laste arvu suurendamine
Narva Lasteaia Kirsike sõime- ja lasteaiarühmades
1. Asjaolud ja menetluse käik
Narva Lasteaed Kirsike on tavaline 7-rühmaline lasteasutus, milles 2015/2016. õppeaastal on 2 sõimerühma ja 5 lasteaiarühma. Narva Lasteaia Kirsike rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Lasteaia Kirsike hoolekogu on teinud ettepaneku suurendada laste arvu sõimerühmades Lapseke ja Tilgake kuni 16 last, lasteaiarühmades  Terakesed, Vikerkaar,  Öökullike,  Päikene kuni 22 last (09.11.2015. a hoolekogu koosoleku protokoll). Narva Lasteaia Kirsike direktor esitas 13.11.2015. a Narva Linnavalitsuse Kultuuriosakonnale vastavasisulise taotluse nr 1-17/33.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra ning liitrühmas kuni kahe lapse võrra. Otsus tehakse iga sõime-, lasteaia- ja liitrühma kohta eraldi.
3. Otsus
3.1 Suurendada laste arvu Narva Lasteaias Kirsike järgmiselt:
3.1.1 sõimerühmades Lapseke ja Tilgake kuni 16 last;
3.1.2 lasteaiarühmades Terakesed, Vikerkaar, Öökullike ja Päikene kuni 24 last.
3.2 Tunnistada kehtetuks Narva Linnavalitsuse 03.10.2007. a korraldus nr 1412-k „Laste arvu suurendamine koolieelse lasteasutuse Kirsike sõime- ja lasteaiarühmades“.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Korraldus jõustub seadusega sätestatud korras.

